
Ρύθμιση ετήσιας άδειας εργαζομένων 
και άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗ ΝΙΚΗΣ ΔΗΜΟΚΡΑΤΙΑΣ 

Εκδίδομετον ακόλουθο νόμο που ψήφισε η Βουλή: 


Άρθρο 1 

Ετήσιο άδεια με αποδοχές 

1. Η διάταξη της παραγράφου 1 του άρθρου 2 του Α.Ν. 
539/1945 (ΦΕΚ 229 Α'), όπως τροποποιήθηκε με την πα¬ 
ράγραφο 1 του άρθρου 13 του Ν. 3227/2004 (ΦΕΚ 31 Α'), 
αντικαθίσταται ως εξής: 

«1 .α. Κάθε μισθωτός από την έναρξη της εργασίας του 
σε υπόχρεη επιχείρηση και μέχριτη συμπλήρωση δώδεκα 
(12) μηνών συνεχούς απασχόλησης, δικαιούται να λάβει 
ποσοστό της ετήσιας κανονικής άδειας με αποδοχές κατ’ 
αναλογία με το χρόνο εργασίας που έχει συμπληρώσει 
στην ίδια υπόχρεη επιχείρηση. Το ποσοστό αυτό υπολο¬ 
γίζεται με βάση ετήσια άδεια εικοσιτεσσάρων εργάσιμων 
ημερών ή αν στην επιχείρηση εφαρμόζεται σύστημα πεν¬ 
θήμερης εβδομαδιαίας εργασίας, είκοσι (20) εργάσιμων 
ημερών, χωρίς να υπολογίζεται σε αυτές η ημέρα της ε¬ 
βδομάδας κατά την οποία δεν απασχολούνται οι μισθωτοί 
λόγω του εφαρμοζόμενου συστήματος εργασίας. 

β. Ο εργοδότης υποχρεούται μέχριτη λήξη του πρώτου 
ημερολογιακού έτους, εντός του οποίου προσελήφθη ο 
μισθωτός να χορηγεί σε αυτόν την παραπάνω αναλογία 
της κανονικής άδειας. 

Κατά το δεύτερο ημερολογιακό έτος, ο μισθωτός δικαι¬ 
ούται να λάβει την ετήσια κανονική άδεια με αποδοχές, η 
οποία αναλογεί στο χρόνο απασχόλησής του στην υπό¬ 
χρεη επιχείρηση και υπολογίζεται σύμφωνα με το δεύτε¬ 
ρο εδάφιο της περίπτωσης α'. Η άδεια αυτή επαυξάνεται 
κατά μία (1) εργάσιμη ημέρα για κάθε έτος απασχόλησης 
επιπλέον του πρώτου μέχρι τις είκοσι έξι (26) εργάσιμες 
ημέρες ή μέχρι και τις είκοσι δύο (22) εργάσιμες ημέρες 
αν στην επιχείρηση εφαρμόζεται σύστημα πενθήμερης ε¬ 
βδομαδιαίας εργασίας. 

Για καθένα από τα επόμενα ημερολογιακά έτη, ο μισθω¬ 
τός δικαιούται να λάβει από την 1η Ιανουάριου εκάστου έ¬ 
τους, την κανονική ετήσια άδεια με αποδοχές, η οποία υ¬ 
πολογίζεται σύμφωνα με το προηγούμενο εδάφιο. 


Η ετήσια άδεια με αποδοχές, καθώς και το επίδομα α- 
δείας, εκτός από τις διατάξεις του νόμου αυτού διέπονται 
και από τις λοιπές συναφείς διατάξεις της εργατικής νο¬ 
μοθεσίας.» 

2. Η παράγραφος 2 του άρθρου 13 του Ν. 3227/2004 
(ΦΕΚ 31 Α') καταργείται. 

Άρθρο 2 

Αρμοδιότητα Α.Σ.Ε.Π. σε συμβασιούχους 
του ιδιωτικού τομέα 

Κατά την αληθή έννοια του άρθρου 8Ατου Π.Δ. 81/2003 
(ΦΕΚ 77 Α'), όπως το άρθρο αυτό προστέθηκε με το άρ¬ 
θρο 4 του Π.Δ. 180/2004 (ΦΕΚ 160 Α'), επίτωνκρίσεωντων 
διοικητικών συμβουλίων των κατά περίπτωση ανωνύμων 
εταιρειών, με τις οποίες κρίνονται οι αιτήσεις των ενδια¬ 
φερομένων αναφορικά με τη συνδρομή ή μη των προϋπο¬ 
θέσεων της υπαγωγής τους στη διάταξη αυτή, έχει εφαρ¬ 
μογή και η διάταξη της παραγράφου 3 του άρθρου 11 του 
Π .Δ. 184/2004 (ΦΕΚ 134 Α'). 

Άρθρο 3 

Χορήγηση προκαταβολής επιδόματος ανεργίας 

1. Όσοι απασχολούνται σε ξενοδοχειακές, τουριστικές 
ή επισιτιστικές επιχειρήσεις, που λειτουργούν εποχιακά, 
μπορούν να επιδοτούνται λόγω ανεργίας με αίτησή τους 
που υποβάλλεται μέσα σε ανατρεπτική προθεσμία εξήντα 
(60) ημερών από τη λύση ή λήξη της σύμβασης εργασίας. 
Σε κάθε περίπτωση η επιδότηση αρχίζει να καταβάλλεται 
απότηνεπόμενηημέρατουεξαήμερουχρόνου αναμονής 
που προβλέπεται με το άρθρο 18 του Ν.Δ. 2961/1954 
(ΦΕΚ 197 Α'). 

2. Στις ανωτέρω περιπτώσεις μετά την υποβολή των 
δικαιολογητικών που απαιτούνται, είναι δυνατή η χορή¬ 
γηση προκαταβολής. Το ποσό της προκαταβολής ισού- 
ται με δύο βασικά μηνιαία επιδόματα ανεργίας. Η προ¬ 
καταβολή συμψηφίζεται με την επιδότηση των επόμενων 
μηνών. 

3. Με απόφαση του Υπουργού Απασχόλησης και Κοι¬ 
νωνικής Προστασίας, που εκδίδεται μετά από γνώμη του 
Διοικητικού Συμβουλίου του Ο.Α.Ε.Δ., ρυθμίζονται οι πε¬ 
ριπτώσεις μη χορηγήσεως της προκαταβολής, το αρμό¬ 
διο όργανο, καθώς και κάθε αναγκαία λεπτομέρεια για την 
εφαρμογή των διατάξεων του παρόντος άρθρου. 

Άρθρο 4 

Υπολογισμός επιδόματος ανεργίας στις περιπτώσεις 

συγχώνευσης, συνένωσης ή μεταφοράς επιχείρησης. 

Γ ιατον υπολογισμό του ύψουςτου επιδόματος ανεργίας 
όσων επιδοτούνται σύμφωνα με τις διατάξεις του άρθρου 
6 του Ν. 435/1976 (ΦΕΚ 251 Α'), λαμβάνονται υπόψη οι α¬ 
ποδοχές του ασφαλισμένου για τις οποίες έχουν καταβλη¬ 
θεί εισφορές υπέρ του κλάδου ανεργίας του Ο.Α.Ε.Δ. 

Με απόφαση του Υπουργού Απασχόλησης και Κοινωνι¬ 
κής Προστασίας μετά από γνώμη του Δ.Σ. του Ο.Α.Ε.Δ. 
καθορίζονται τα δικαιολογητικά που απαιτούνται για την 
επιδότηση σύμφωνα με τις διατάξεις των παραγράφων 1- 
3 του άρθρου 6 του Ν. 435/1976 (ΦΕΚ 251 Α'), η διαδικα¬ 
σία είσπραξης των ποσών που οφείλονται από τον εργο¬ 
δότη, καθώς και κάθε αναγκαία λεπτομέρεια για την ε¬ 
φαρμογή των διατάξεων αυτών. 

Άρθρο 5 

Ένσταση κατά απορριπτικών αποφάσεων 

Στο τέλος της παραγράφου 4 του άρθρου 4 του Π.Δ. 776/ 
1977 (ΦΕΚ 250 Α') προστίθεται παράγραφος 5 ως εξής: 

«5. Κατά των απορριπτικών αποφάσεων της προηγού¬ 
μενης παραγράφου είναι δυνατή η υποβολή και νέας εν- 
στάσεως ενώπιον του Δ.Σ. του Οργανισμού. Η ένσταση 
αυτή υποβάλλεται μέσα σε ανατρεπτική προθεσμία τριά¬ 
ντα (30) ημερών από την ημέρα παραλαβής της απορρι¬ 
πτικής απόφασης. 

Με απόφαση του Υπουργού Απασχόλησης και Κοινωνι¬ 
κής Προστασίας μετά από σύμφωνη γνώμη του Δ.Σ. δύ- 
ναται να ορίζεται ως αρμόδιο όργανο εκδίκασης δεύτε¬ 
ρου βαθμού ενστάσεως άλλο όργανο πληντου Δ.Σ.». 

Άρθρο 6 

Αρμόδιο όργανο κρίσεως υπαγωγής εργοδοτών 
σε επιδοτούμενα προγράμματα 

1. Για την ύπαρξη των προϋποθέσεων υπαγωγής των ε¬ 
πιχειρήσεων στις διατάξεις του άρθρου 29 του Ν. 
1262/1982 (ΦΕΚ 70 Α'), όπως ισχύει, αποφασίζει, μετά α¬ 
πό εισήγηση της αρμόδιας Διεύθυνσης του Οργανισμού 
Απασχόλησης Εργατικού Δυναμικού (Ο.Α.Ε.Δ.), το Διοι¬ 
κητικό του Συμβούλιο. 

Με απόφαση του Υπουργού Απασχόλησης και Κοινωνι¬ 
κής Προστασίας μετά από σύμφωνη γνώμη του Δ.Σ. του 
Οργανισμού μπορεί να ορίζεται άλλο αρμόδιο όργανο 
πληντου Δ.Σ. 

2. Το τελευταίο εδάφιο της παραγράφου 6 του άρθρου 
12 του Ν. 3144/2003 (ΦΕΚ 111 Α') καταργείται. 

Άρθρο 7 

Λοιπές διατάξεις Ο.Α.Ε.Δ. 

1. Στο τέλος της παραγράφου 1 του άρθρου 30 του Ν. 
1836/1989 (ΦΕΚ 79 Α') προστίθεται νέο εδάφιο, που ισχύ¬ 
ει από 1.4.2004 και έχει ως εξής: 

«Αν αιρετό μέλος του Διοικητικού Συμβουλίου του Ορ¬ 
γανισμού Απασχόλησης Εργατικού Δυναμικού εκλείψει ή 
αποχωρήσει για οποιονδήποτε λόγο ή απωλέσει την ιδιό¬ 
τητα βάσει της οποίας ορίστηκε, τη θέση του στο Δ.Σ. του 
Ο.Α.Ε.Δ. καταλαμβάνει, για το υπόλοιπο της θητείας, το 


πρώτο αναπληρωματικό μέλος του συνδυασμού στον ο¬ 
ποίο συμμετείχε κατά τη σχετική ψηφοφορία, το εκλιπόν 
μέλος, με αναπληρωτή του το δεύτερο αναπληρωματικό 
μέλος του ίδιου συνδυασμού.» 

2. Το δεύτερο εδάφιοτηςπαραγράφου 2του άρθρου 13 
του Ν. 1346/1983 (ΦΕΚ 46 Α'), που προστέθηκε με το άρ¬ 
θρο 29 του Ν. 1836/1989 και αντικαταστάθηκε με την πα¬ 
ράγραφο 11 του άρθρου 12 του Ν. 3144/2003 (ΦΕΚ 111 
Α'), τροποποιείται ως εξής: 

«Με τις αποφάσεις του προηγούμενου εδαφίου μπορεί 
να καθορίζεται ανάλογη ρύθμιση, για τις κατηγορίες Π Ε, 
ΤΕ, ΔΕ και ΥΕ προσωπικού Ο.Α.Ε.Δ. όλων των κλάδων και 
ειδικοτήτων, που απασχολούνται με τη μελέτη, κατάρτι¬ 
ση, εφαρμογή, έλεγχο, προώθηση και υποστήριξη των 
προγραμμάτων επαγγελματικής κατάρτισης και απασχό¬ 
λησης, καθώς και ασφάλισης της ανεργίας, που εκτελού- 
νται από τον Οργανισμό και επιχορηγούνται από τα διαρ¬ 
θρωτικά ταμεία της Ευρωπαϊκής Ενωσης.» 

3. Η προβλεπόμενη από το τέταρτο εδάφιο της παρα¬ 
γράφου 1 του άρθρου 13 του Ν. 2956/2001 (ΦΕΚ 258 Α') 
διάρκεια απόσπασης του προσωπικού του Ο.Α.Ε.Δ. στις 
θυγατρικές εταιρίες του, μπορεί με την ίδια διαδικασία να 
παρατείνεται για δύο (2) ακόμη έτη, με την προβλεπόμε¬ 
νη στην ίδια διάταξη διαδικασία. 

Άρθρο 8 

Αμοιβές Επιθεωρητών Σ.ΕΠ.Ε. 

Στο άρθρο 9του Ν. 2639/1998 (ΦΕΚ 205 Α') προστίθεται 
παράγραφος 9 ως ακολούθως: 

«9. Με κοινή απόφαση των Υπουργών Οικονομίας και Οι¬ 
κονομικών και Απασχόλησης και Κοινωνικής Προστασίας 
ορίζεται το ύψος των δαπανών μετακίνησης, ημερήσιας 
αποζημίωσης και διανυκτέρευσης του Ειδικού Γραμμα- 
τέα και των Ειδικών Επιθεωρητών του Σώματος Επιθεώ¬ 
ρησης Εργασίας (Σ.ΕΠ.Ε.).» 

Άρθρο 9 

Ρύθμιση οφειλόμενων εισφορών Ι.Κ.Α. - Ε.Τ.Α.Μ. 

1. Μειώνονται, κατά παρέκκλιση των διατάξεων της 
παρ. 5του άρθρου 51 του Ν. 2676/1999 (ΦΕΚ 1 Α'), όπως 
ισχύουν μετά την αναρίθμησή της σε παρ. 6 με τις διατά- 
ξειςτηςπαρ. 1 του άρθρου 16του Ν. 2747/1999 (ΦΕΚ226 
Α'), την τροποποίηση της με την παρ. 6 του άρθρου 11 του 
Ν. 3232/2004 (ΦΕΚ 48 Α'), τα πρόσθετα τέλη και λοιπές 
πρόσθετες επιβαρύνσεις των οφειλόμενων απαιτητών ει¬ 
σφορών προς το Ι.Κ.Α. - Ε.Τ.Α.Μ. χρονικής περιόδου μέ¬ 
χρι 30.11.2004, κατά 80%, εφόσον αυτές καταβληθούν ε¬ 
φάπαξ και κατά 50% εφόσον ρυθμιστεί η εξόφλησή τους 
μέχρι και ογδόντα (80) μηνιαίες δόσεις, με την προϋπόθε¬ 
ση της κανονικής καταβολής των τρεχουσών εισφορών. 
Το ποσό μείωσης τοαν πρόσθετων τελών και λοιπών πρό¬ 
σθετων επιβαρύνσεων στην περίπτωση τμηματικής κατα¬ 
βολής αφαιρείται από τις τελευταίες δόσεις. 

2. Η ανωτέρω ρύθμιση ισχύει: 

α) για τους εργοδότες των ανέλεγκτων κοινών και οικο- 
δομικοτεχνικών επιχειρήσεων μέχρι την ημερομηνία που 
αναφέρεται στην παράγραφο 1 του άρθρου αυτού, εφό¬ 
σον υποβάλουν αίτηση για ρύθμιση, προσκομίσουν τα α¬ 
παραίτητα βιβλία και στοιχεία για έλεγχο στις υπηρεσίες 
του Ι.Κ.Α. - Ε.Τ.Α.Μ. μέχρι 30.4.2005, 

β) για τις βεβαιωμένες και μη καταβληθείσες οφειλές 
των κοινών και οικοδομικοτεχνικών επιχειρήσεων που α¬ 
νάγονται μέχρι την ανωτέρω ημερομηνία, εφόσον υπο¬ 
βληθεί σχετική αίτηση μέχρι 30.4.2005, 

γ) για τις ρυθμισμένες οφειλές της ανωτέρω χρονικής 
περιόδου για το υπόλοιπο ποσό της οφειλής. 

Οι ανωτέρω μειώσεις ισχύουν για μία μόνο ρύθμιση και 
σε περίπτωση απώλειάς της αναβιώνουν τα πρόσθετα τέ¬ 
λη και οι λοιπές πρόσθετες επιβαρύνσεις. 

3. Κατά τα λοιπά και στην παρούσα ρύθμιση έχουν ε¬ 
φαρμογή οι διατάξεις των άρθρων 51-55 του Ν. 2676/ 
1999, όπως ισχύουν, με εξαίρεση τον υπολογισμό του πο¬ 
σού της προκαταβολής το οποίο καθορίζεται σε 5% επί 
της συνολικής οφειλής. 

Κάθε μηνιαία δόση δεν μπορεί να είναι μικρότερη των 
διακοσίων (200,00) ευρώ. 

4. Δεν καταλαμβάνονται από τις διατάξεις του άρθρου 
αυτού όσοι έχουν ρυθμίσει τις οφειλές τους με βάση τις 
διατάξεις των παραγράφων 2,3,4 και 5 του άρθρου 8 και 
της παραγράφου 3 του άρθρου 33 του Ν. 3232/2004, ε¬ 
φόσον τηρούν τους όρους των ρυθμίσεων που προβλέ- 
πονται από τις διατάξεις αυτές. 

Άρθρο 10 

Πρόσληψη και ασφαλιστικά θέματα ιατρών και οδοντιά¬ 
τρων Ι.Κ.Α.- Ε.Τ.Α.Μ. 

1. Η παράγραφος 5του άρθρου 27του Ν. 3232/2004 α¬ 
ντικαθίσταται ως ακολούθως; 

«5. Το Ι.Κ.Α. - Τ.Ε.Α.Μ. δύναται σε εξαιρετικές περιπτώ¬ 
σεις για την κάλυψη αναγκών παροχής ιατρικών υπηρε¬ 
σιών σε όποια γεωγραφική περιοχή διαπιστώνεται έλλει¬ 
ψη, αλλά και για ευαίσθητες κοινωνικά ομάδες ασθενών, 
να συνεργάζεται με ιατρούς και οδοντιάτρους με σύμβα¬ 
ση μίσθωσης έργου. 

Με απόφαση του Υπουργού Απασχόλησης και Κοινωνι¬ 
κής Προστασίας, ύστερα από σύμφωνη γνώμη του Διοικη¬ 
τικού Συμβουλίου του Ι.Κ.Α., καθορίζεται ο αριθμός των ια¬ 
τρών και οδοντιάτρων, οι γενικοί και ειδικοί όροι της σύμβα¬ 
σής τους, ο τρόπος και το ύφος της αμοιβής τους ανάλογα 
με την περιοχή ή την κατηγορία των ευαίσθητων κοινωνικά 
ομάδων ασθενών, στους οποίους οι ιατροί και οδοντίατροι 
αυτοί θα προσφέρουν τις ιατρικές τους υπηρεσίες. 

Οι ιατροί και οδοντίατροι αυτοί δεν μπορεί να υπερβαί¬ 
νουν σε καμία περίπτωση το 7% του συνολικού αριθμού 
των οργανικών θέσεων των ιατρών και οδοντιάτρων του 
Ι.Κ.Α.-Ε.Τ.Α.Μ.» 

2. Η παράγραφος 15 του άρθρου 27του Ν. 3232/2004 
αντικαθίσταται ως ακολούθως: 

«15. Οι διατάξεις των άρθρων 10 του Ν.Δ. 1204/1972 
(ΦΕΚ 123 Α'), καθώς και του άρθρου 6 του Ν. 2527/1997 
(ΦΕΚ 206 Α') δεν εφαρμόζονται για την πρόσληψη του 
προσωπικού ιατρού με σύμβαση μίσθωσης έργου του άρ¬ 
θρου 26 του νόμου αυτού, όπως επίσης για τους ιατρούς 
και οδοντιάτρους με σύμβαση μίσθωσης έργου της πα¬ 
ραγράφου 5 του άρθρου αυτού.» 

3. Η προθεσμία της παραγράφου 1 του άρθρου 27 του 
Ν. 3232/2004 για την υπαγωγή στην ασφάλιση του Ι.Κ.Α. - 
Ε.Τ.Α.Μ, των ιατρών και οδοντιάτρων παρατείνεται για έ¬ 
να (1) έτος από τη λήξη της. 

Άρθρο 11 

Επίδομα διαχειριστικών λαθών 

Στο τέλος της παρ. 14 του άρθρου 8 του Ν. 3205/2003 
(ΦΕΚ 297 Α') προστίθεται εδάφιο, που έχει ως εξής: 

«Κατά παρέκκλιση των ανωτέρω και μέχρι της συστάσε- 
ως οργανικών θέσεωνταμία στα Υποκαταστήματα και Πα¬ 
ραρτήματα του Ι.Κ.Α., ο Διοικητής του Ιδρύματος δύναται 


με απόφαση του να χορηγεί αντιστάθμισμα διαχειριστικών 
λαθών με τις προϋποθέσεις που ορίζονται στην παράγρα¬ 
φο 1 του άρθρου 10του Ν. 2470/1997 (ΦΕΚ40 Α'). 

Άρθρο 12 

Αναδιάρθρωση θέσεων Ι.Κ.Α. - Ε.Τ.Α.Μ. 

1. Οι παράγραφοι 13 έως και 16 του άρθρου 28 του Ν. 
3232/2004 αντικαθίστανται ως εξής: 

«13. Στη Γ ενική Διεύθυνση Πληροφορικής και στις Διευ¬ 
θύνσεις Εκμετάλλευσης και Εφαρμογών πρόΐστανται υ¬ 
πάλληλοι των κλάδων ΠΕ Πληροφορικής ή Π Ε Διοικητι¬ 
κού - Οικονομικού. Στη Διεύθυνση Τεχνικής Υποστήριξης 
προΐσταται υπάλληλος του κλάδου ΠΕ Πληροφορικής. 

Στα Τμήματα πρόΐστανται οι υπάλληλοι των κλάδων Π Ε 
Πληροφορικής ή ΤΕ Πληροφορικής ή ΠΕ Διοικητικού - Οι¬ 
κονομικού ή ΤΕ Διοικητικού - Λογιστικού εκτός από: α) το 
Τμήμα Άμεσης Βοήθειας στο οποίο προΐσταται υπάλλη¬ 
λος των κλάδων ΠΕ Πληροφορικής ή ΤΕ Πληροφορικής ή 
ΔΕ Προσωπικού Η/Υ ή ΠΕ Διοικητικού - Οικονομικού ή ΤΕ 
Διοικητικού - Λογιστικού ή ΔΕ Διοικητικών Γραμματέων, 
β) το Τμήμα Γραμματειακής και Διοικητικής Υποστήριξης 
στο οποίο προΐσταται υπάλληλος του κλάδου Π Ε Διοικη¬ 
τικού - Οικονομικού ή ΤΕ Διοικητικού - Λογιστικού ή ΔΕ Δι¬ 
οικητικών Γ ραμματέων, γ) το Τμήμα Διαχείρισης Μικροϋ¬ 
πολογιστών και Περιφερειακών στο οποίο πρόΐστανται υ¬ 
πάλληλοι του κλάδου ΠΕ Πληροφορικής ή ΤΕ 
Πληροφορικής, δ) το Τμήμα Διαχείρισης Δικτύου στο ο¬ 
ποίο πρόΐστανται υπάλληλοι του κλάδου Π Ε Πληροφορι¬ 
κής ή ΤΕ Πληροφορικής, ε) το Τμήμα Διαχείρισης και Λει¬ 
τουργίας Κεντρικών Συστημάτων στο οποίο πρόΐστανται 
υπάλληλοιτου κλάδου ΠΕ Πληροφορικής ή ΤΕ Πληροφο¬ 
ρικής, στ) το Τμήμα Στρατηγικής Τεχνολογιών Πληροφο¬ 
ρικής και Επικοινωνιών στο οποίο πρόΐστανται υπάλληλοι 
του κλάδου ΠΕ Πληροφορικής ή ΤΕ Πληροφορικής και ζ) 
το Τ μήμα Ασφάλειας Εφαρμογών και Συστημάτων στο ο¬ 
ποίο πρόΐστανται υπάλληλοιτου κλάδου ΠΕ Πληροφορι¬ 
κής ή ΤΕ Πληροφορικής. 

14. Μεταφέρονται εκατόν τριάντα έξι (136) κενές θέσεις 
του Ι.Κ.Α. -Ε.Τ.Α.Μ. και συγκεκριμένα είκοσι πέντε (25) θέ¬ 
σεις του κλάδου ΠΕ Πληροφορικής, σαράντα επτά (47) 
θέσεις του κλάδου ΤΕ Πληροφορικής, εξήντα τέσσερις 
(64) θέσεις του κλάδου ΔΕ Προσωπικού Η/Υ και προσαυ¬ 
ξάνουν τις θέσεις των κλάδων ΠΕ Διοικητικού - Οικονομι¬ 
κού κατά εβδομήντα μία (71) και ΤΕ Διοικητικού - Λογιστι¬ 
κού κατά εξήντα πέντε (65). 

15. Οι θέσεις μόνιμου προσωπικού του Ι.Κ.Α. - Ε.Τ.Α.Μ. 
των ενιαίων βαθμών Δ'- Α'των κλάδων ΠΕ Διοικητικού - Οι¬ 
κονομικού, ΠΕ Πληροφορικής, ΤΕ Διοικητικού - Λογιστι¬ 
κού, ΤΕ Πληροφορικής και ΔΕ Προσωπικού Η/Υ ανακατα¬ 
νέμονται μεταξύ των Κεντρικών και των Περιφερειακών Υ¬ 
πηρεσιών του Ιδρύματος, ως εξής: 

α) Κεντρικές Υπηρεσίες: 

Κλάδος ΠΕ Διοικητικός - Οικονομικός θέσεις διακόσιες 
πενήντα έξι (256), κλάδος Π Ε Πληροφορικής θέσεις πε¬ 
νήντα τέσσερις (54), κλάδος ΤΕ Διοικητικός - Λογιστικός 
θέσεις σαράντα μία (41), κλάδος ΤΕ Πληροφορικής θέ¬ 
σεις εξήντα επτά (67), κλάδος ΔΕ Προσωπικού Η/Υ θέσεις 
εκατόν είκοσι τέσσερις (124). 

β) Περιφερειακές Υπηρεσίες: 

Κλάδος ΠΕ Διοικητικός - Οικονομικός θέσεις δύο χιλιά¬ 
δες τετρακόσιες εβδομήντα επτά (2.477), κλάδος ΠΕ 
Πληροφορικής θέσεις πέντε (5), κλάδος ΤΕ Διοικητικός - 
Λογιστικός θέσεις πεντακόσιες πενήντα (550), κλάδος ΤΕ 

Πληροφορικής θέσεις δέκα (10), κλάδος ΔΕ Προσωπικού 
Η/Υ θέσεις πενήντα τρεις (53).» 

2. Η παράγραφος 17 του άρθρου 28 του Ν. 3232/2004 
αναριθμείται σε 16. 

3. Στον κλάδο ΔΕ Διοικητικών Γραμματέων ενσωματώ¬ 
νονται όλες οι θέσεις των κλάδων ΔΕ Διοικητικού - Λογι¬ 
στικού και ΔΕ Δακτυλογράφων - Στενογράφων και οι υπη- 
ρετούντες υπάλληλοι κατατάσσονται στον κλάδο αυτόν. 
Ο κλάδος ΤΕ Τεχνολογικών Εφαρμογών μετονομάζεται 
σε ΤΕ Μηχανικών και οι υπηρετούντες υπάλληλοι κατα¬ 
τάσσονται στον κλάδο αυτόν. 

Όπου στις διατάξεις του Π.Δ. 266/1989 (ΦΕΚ 127 Α') 
«Οργανισμός του Ιδρύματος Κοινωνικών Ασφαλίσεων», 
όπως ισχύει, αναφέρονται κλάδοι ΔΕ Διοικητικός - Λογι¬ 
στικός και ΔΕ Δακτυλογράφων - Στενογράφων, νοείται 
κλάδος ΔΕ Διοικητικών Γ ραμματέων και όπου αναφέρεται 
κλάδος ΤΕ Τεχνολογικών Εφαρμογών νοείται κλάδος ΤΕ 
Μηχανικών. 

Άρθρο 13 

Πρόγραμμα απόκτησης εργασιακής εμπειρίας 
ανέργων στους Ασφαλιστικούς Οργανισμούς 

Η παράγραφος 12 του άρθρου 32 του Ν. 3232/2004 α¬ 
ντικαθίσταται ως εξής: 

«12. Το Ι.Κ.Α.- Ε.Τ.Α.Μ., ο Ο.Γ.Α., ο Ο.Α.Ε.Ε. και λοιποί 
φορείς κοινωνικής ασφάλισης, αρμοδιότητας Γενικής 
Γραμματείας Κοινωνικών Ασφαλίσεων, μπορούν να συνά¬ 
πτουν, ύστερα από απόφαση του Διοικητικού τους Συμ¬ 
βουλίου και των Υπουργών Οικονομίας και Οικονομικών 
και Απασχόλησης και Κοινωνικής Προστασίας συμβάσεις 
με τον Ο.Α.Ε.Δ. ή θυγατρικές εταιρείες αυτού, για τη διά¬ 
θεση για ορισμένο χρόνο, που δεν μπορεί να υπερβαίνει 
τους δεκαοκτώ (18) μήνες, ατόμων από τα Προγράμματα 
(κατάρτιση ή απόκτηση εργασιακής εμπειρίας) ανέργων 
του Ο.Α.Ε.Δ., για τη διεκπεραίωση εργασιών χορήγησης 
ασφαλιστικών παροχών όταν το τακτικό προσωπικό των 
Φορέων Ασφάλισης δεν επαρκεί για την έγκαιρη διεκπε¬ 
ραίωση των εργασιών αυτών. 


Η δαπάνη για την απασχόληση αυτή βαρύνει τους Φο¬ 
ρείς Κοινωνικής Ασφάλισης και καταβάλλεται στον αντι¬ 
συμβαλλόμενο.» 

Άρθρο 14 

Αρμόδιο όργανο χορήγησης αμοιβών Ε.Λ.Δ.Ε.Ο. 

Η παράγραφος 11 του άρθρου 32 του Ν. 3232/2004 α¬ 
ντικαθίσταται, από τότε που ίσχυσε, ως εξής: 

«11. Το ποσό που καταβάλλεται για τις δαπάνες διοίκη¬ 
σης ορίζεται στο 1/13 των πραγματοποιούμενων εσόδων 
από εισφορές του Ειδικού Λογαριασμού (Ε.Λ.Δ.Ε.Ο.). 

Στο προσωπικό του Ι.Κ.Α. - Ε.Τ.Α.Μ., που απασχολείται 
με τη διαδικασία ελέγχου, προσδιορισμού, βεβαίωσης, 
εκκαθάρισης και πληρωμής με οποιονδήποτε τρόπο του 
δώρου Χριστουγέννων, δώρου Πάσχα και άδεια δωρόση- 
μου στους εργατοτεχνίτες οικοδόμους, καταβάλλεται ει¬ 
δική αμοιβή, με απόφαση του Διοικητή του Ι.Κ.Α. - 
Ε.Τ.Α.Μ., η οποία συνολικά δεν μπορεί να υπερβείτο 80% 
των δαπανών διοίκησης και βαρύνει τον Ειδικό Λογαρια¬ 
σμό Δώρου Εορτών Οικοδόμων (Ε.Λ.Δ.Ε.Ο.).» 

Άρθρο 15 

Σύσταση θέσεων ειδικών συνεργατών 
στο Ι.Κ.Α. - Ε.Τ.Α.Μ. 

Το πρώτο εδάφιο της περίπτωσης α' της παραγράφου 1 
του άρθρου 19 του Ν. 2556/1997 (ΦΕΚ 270 Α') αντικαθί¬ 
σταται ως εξής: 

«1 .α. Συνιστώνται στα γραφεία των Διοικητών και Υπο¬ 
διοικητών του Ιδρύματος Κοινωνικών Ασφαλίσεων -Ενιαί¬ 
ου Ταμείου Ασφάλισης Μισθωτών θέσεις ειδικών συνερ¬ 
γατών με σχέση εργασίας ιδιωτικού δικαίου ορισμένου 
χρόνου, για κάθε γραφείο, ως εξής: 

αα. Στο γραφείο του Διοικητή Ι.Κ.Α. - Ε.Τ.Α.Μ. τέσσερις 
(4) θέσεις και των Υποδιοικητών δύο (2) θέσεις. 

ββ. Στο γραφείο του Διοικητή του Ο.Γ.Α. δύο (2) θέσεις 
και των Υποδιοικητών μία (1) θέση.» 


Άρθρο 16 
Έναρξη ισχύος 

Η ισχύς του Νόμου αρχίζει από τη δημοσίευσή του 
στην Εφημερίδα της Κυβερνήσεως, εκτός εάν άλλως 
ορίζεται στις επί μέρους διατάξεις. 

Παραγγέλομετη δημοσίευση του παρόντος στην Εφημερίδα της Κυβερνήσεως και την εκτέλεσή του ως Νόμου 
του Κράτους. 

Αθήνα, 24 Δεκεμβρίου 2004 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 


ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 


ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΑΠΑΣΧΟΛΗΣΗΣ 

ΚΑΙ ΟΙΚΟΝΟΜΙΚΩΝ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 


Π. ΠΑΥΛΟΠΟΥΛΟΣ 


Γ. ΑΛΟΓΟΣΚΟΥΦΗΣ Π. ΠΑΝΑΓΩΤΟΠΟΥΛΟΣ 


Θεωρήθηκε και τέθηκε η Μεγάλη Σφραγίδα του Κράτους 
Αθήνα, 27 Δεκεμβρίου 2004 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Α. ΠΑΠΑΛΗΓΟΥΡΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




